La regidoria de Joventut celebra la festa de final de curs
31 de maig 2018

​ ![](/media/ytupncqf/99_c_baf5d7ad-8454-41f1-9ee0-2ffc38c1881b.jpg)  
  

  

La regidoria de Joventut de l'Ajuntament de Sagunt, a través del Casal Jove del Port de Sagunt, organitza per al dissabte 9 de juny una festa de tancament de totes les activitats formatives i recreatives que desenvolupa la regidoria durant el curs.

  

En concret l’Escola de Cinema, l'Escola de Música a través dels tallers de rock, percussió, el servici de l’Esplai de Xiquets/tes, el Consell de la Infància i Adolescència, així com els seus grups motors Dinakids i HRJoves. També participaran altres programes de la regidoria com els de Corresponsals IES, Morvedre Multimèdia, Cursos de Monitors d'Oci i Temps Lliure, el Fórum Jove, etc.

  

El regidor de Joventut, Guillermo Sampedro, ha assegurat que esta festa serà “una posada en comú dels diferents servicis, programes, escoles i activitats que organitzem des de Joventut, que cada any van creixent”.

  

L'activitat començarà a les 18.00 hores amb activitats infantils, gimcanes, inflables, etc. A continuació, hi haurà una degustació d'una truita de creïlles gegant i l'exhibició dels diferents tallers. A les 22.00 hores començarà un concert familiar a càrrec de ‘De perdidos a rock’, un grup especialitzat que ret tribut al millor rock dels 60, 70, 80 i 90, que es perllongarà fins a les 00.00 hores.

  

Amb esta activitat es tancarà un període i s'obri l'època estival on l’Escola d’estiu Morvedre a la mar i els Campus Joves (The Good Gamer; Art Urbà; Youtubers; Xef; i Campus Penya) oferixen l'alternativa d'oci estival als més joves.

  

Durant el mes de juliol i setembre s'obrirà el període per a inscripció en els diferents tallers i escoles que podreu consultar en la web www.saguntjove.es. 

  

​​

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-celebra-la-festa-de-final-de-curs/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-celebra-la-festa-de-final-de-curs/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-celebra-la-festa-de-final-de-curs/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-celebra-la-festa-de-final-de-curs/)